துவக்க தாங் வம்சகாலம் 618 முதல் 718ம் ஆண்டுவரையாக நீடித்தது. அப்போது புகழ்பெற்ற நான்கு கவிஞர்களான வுவாங் போ, யான் ச்சுன், லுச்சோலின், தோப்பின்வுவாங் ஆகியோர் படிபடியாக கவிதைக் கலையை வளர்த்தனர். இதன் மூலம் சீனாவில் கவிதை ஒரு வடிவம் பெற்றது. அவர்களின் முயற்சி மூலம் தாங் வம்சகாலத்தின் கவிதைகளுக்கு ஒரு வடிவம் கிடைத்தது. கவிதையின் கருப் பொருள்கள் மனனர் மாளிகையிலிருந்து சமூகத்தின் மக்கள் வாழ்க்கை வரை பரவின. மென்மையான பாணியிலிருந்து வேகமான பாணிக்கு மாறியது. துவக்க தாங் வம்சகாலத்தில் புகழ்பெற்ற கவிஞர் சன் ச்சு ஞான் கவிதை படைக்கும் போது நடைமுறையான வாழ்க்கையை பிரதிபலிக்கும் சிறந்த பாரம்பரியத்தை நிலைநாட்ட வேண்டும் என்று அவர் கருதினார். அவருடைய கவிதைகள் ஆரோக்கியமாகவும் எளிமையாகவும் காணப்பட்டன. தாங் வம்சகாலத்தின் கவிதைகளின் வளர்ச்சிக்கு அவர் வழி காட்டினார்.